# data[].attributes.body
Bon dia a tothom! Sóc el Carles. Desitjo que tant vosaltres com els vostres estimats estigueu bé. Esperem que la normalitat vingui el més aviat possible; ara toca ser responsable i quedar-se a casa. Anireu rebent propostes tant d'educació física com d'informàtica. Així, doncs, el Dr. Wifi ha deixat la primera feina per vosaltres. Us aniré deixant targetes Scratch periòdicament. Aquestes targetes són tutorials que ajuden a conèixer les moltíssimes funcions que ens ofereix l'Scratch. A cada targeta proposaré una activitat associada. Adjunt teniu la primera targeta. La primera activitat associada a aquesta primera targeta és la següent: - Poseu el vostre nom amb lletres diferents i cada cop que es cliqui a sobre d'una d'elles s'haurà de moure i reproduir un so. Per no complicar-ho molt, el moviment i el so pot ser el mateix per totes le lletres. - Ho deseu a l'ordinador o al pendrive i m'ho envieu al mail amb l'assumpte "1ª targeta". Guardeu-ho amb el vostre nom i el número 1. Per exemple, jo el desaria com "carles1". Suposo que ja ho estareu fent però recomano que sigueu molt endreçats a l'hora de desar i nomenar totes les feines que feu. Invertiu temps en crear carpetes per totes les assignatures i treballeu sempre amb el mateix mètode (pendrive o desant a l'ordinador). Us recordo que podeu accedir a l'Scratch via web a https://scratch.mit.edu/ (podeu canviar l'idioma a dalt a l'esquerra) o via app. No cal usuaris ni contrasenyes! Qualsevol dubte feu-me'l saber! Una abraçada Carles

# data[].attributes.body
REPTE 2: Seguim amb el format Tabata de la setmana passada: 4 exercicis diferents durant 4'. El podeu anar practicant durant la setmana, podeu fer exercici per exercici o intentar fer-los seguits. Podeu participar-hi tota la família!
Retorn opcional: foto o vídeo per fer montatge, segur que a tots els companys/es ens farà il·lusió veure'ns!